Diari Oficial de la Generalitat Valenciana


Sumari del DOGV 7882, del 27-09-2016 (2016/7435)

DECRET 122/2016, de 23 de setembre, del Consell, pel qual es crea l'Institut Universitari d'Investigació d'Estudis Socials d'Amèrica Llatina.
---------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2016/09/23/122/dof/vci/html**

### Dades del document

Número de DOGV
:   7882

Data del DOGV
:   27-09-2016

Secció del DOGV
:   I. DISPOSICIONS GENERALS

Número del document
:   2016/7435


Data del document
:   23-09-2016

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * legislació

DECRET 122/2016, de 23 de setembre, del Consell, pel qual es crea l'Institut Universitari d'Investigació d'Estudis Socials d'Amèrica Llatina. [2016/7435]  
La Universitat d'Alacant ha proposat al Consell la creació de l'Institut Universitari d'Investigació d'Estudis Socials d'Amèrica Llatina, amb l'acord previ del Consell de Govern del dia 29 de juny de 2016 i l'informe favorable del Consell Social de data 28 de juny de 2016.  
  
La proposta de creació ha estat informada per l'Agència Valenciana d'Avaluació i Prospectiva.  
El Consell Valencià d'Universitats i de Formació Superior, en reunió de 12 de juliol de 2016, ha tingut coneixement de la sol·licitud de creació de l'esmentat institut, de conformitat amb allò que disposa l'article 12.3 de la Llei 4/2007, de 9 de febrer, de la Generalitat, de Coordinació del Sistema Universitari Valencià.  
Per això, d'acord amb el que estableix l'article 12.4 de la referida Llei 4/2007, de 9 de febrer, de Coordinació del Sistema Universitari Valencià, i l'article 10 de la Llei Orgànica 6/2001, de 21 de desembre, d'Universitats, a proposta del conseller d'Educació, Investigació, Cultura i Esport, d'acord amb l'article 28.c de la Llei 5/1983, de 30 de desembre, de la Generalitat, del Consell, i amb la deliberació prèvia del Consell, en la reunió del dia 23 de setembre de 2016,  
  
  
  
DECRETE  
  
Article 1. Creació  
Es crea l'Institut d'Investigació d'Estudis Socials d'Amèrica Llatina en la Universitat d'Alacant.  
  
Article 2. Normativa aplicable  
L'Institut d'Investigació d'Estudis Socials d'Amèrica Llatina es regirà pel que estableix la Llei Orgànica 6/2001, de 21 de desembre, d'Universitats, modificada per la Llei 4/2007, de 9 de febrer, de la Generalitat, de Coordinació del Sistema Universitari Valencià, pel que disposen els estatuts de la Universitat d'Alacant i pel seu reglament de règim intern.  
  
DISPOSICIONS ADDICIONALS  
  
Primera. Facultats d'aplicació i execució  
Es faculta la persona titular de la conselleria amb competències en matèria d'universitats per a l'aplicació i execució del que disposa aquest decret.  
  
Segona. Incidència pressupostària  
L'aplicació i desenvolupament d'aquest decret no podrà tindre cap incidència en la dotació dels capítols de despesa assignada a la Conselleria d'Educació, Investigació, Cultura i Esport, i en tot cas haurà de ser atesa amb els mitjans personals i materials de la Universitat d'Alacant.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor a partir de l'endemà de la publicació en el Diari Oficial de la Comunitat Valenciana.  
  
València, 23 de setembre de 2016  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ


Còpia Permalink ELI